राहगीरी में बढ़ाई जाएंगी डांसिंग प्रतियोगिताएं
हररविवार को आयोजित होने वाले कार्यक्रम राहगीरी में एक्टिविटी को बढ़ाया जाएगा। राहगीरी में हर रविवार को बच्चे, किशोर अधेड़ वर्ग के लोग विभिन्न मनोरंजक कार्यक्रमों के भागीदार बनते हैं। इस दौरान विभिन्न गतिविधियों का आयोजन किया जाता है। लेकिन निगम ने राहगीरी कार्यक्रम में डांस एक्टिविटी को भी शामिल करने का निर्णय लिया है। ताकि युवा वर्ग में इसमें भाग लेने के लिए उत्साह बना रहे। गौरतलब है कि हर रविवार को सेक्टर-12 में होने वाले कार्यक्रम में भारी संख्या में शहरवासी शामिल होते हैं। इसमें कई प्रतियोगिताओं का आयोजन भी किया जाता है, जिसमें महिला, पुरुष, युवा, बच्चे सभी भाग लेते हैं।
नगर निगम आयुक्त डॉ. आदित्य दहिया ने बताया कि बच्चों की भावनाओं को देखते हुए अब राहगीरी कार्यक्रम में नृत्य की स्पर्धाओं को भी शामिल किया जा रहा है, ताकि एक ही मंच के माध्यम से बच्चों में छिपी प्रतिभा को उजागर कर आत्मविश्वास को बढ़ाया जा सके। आयुक्त ने शहर के बच्चों युवाओं से अपील की है कि वे राहगीरी कार्यक्रमों में शामिल होकर अपनी प्रतिभा का प्रदर्शन करें।
hin_Deva hin_Deva hin_Deva